CELEX: 62012CA0571
Language: sl
Date: 2014-02-27 00:00:00
Title: Zadeva C-571/12: Sodba Sodišča (tretji senat) z dne 27. februarja 2014 (predlog za sprejetje predhodne odločbe Augstākās tiesas Senāts – Latvija) – SIA Greencarrier Freight Services Latvia proti Valsts ieņēmumu dienests (Predlog za sprejetje predhodne odločbe — Carinski zakonik Skupnosti — Člena 70(1) in 78 — Carinska deklaracija — Delni pregled blaga — Vzorčenje blaga — Nepravilna oznaka — Razširitev rezultatov na enako blago, na katero se nanašajo prejšnje carinske deklaracije po odobritvi prepustitve blaga — Naknadni pregled — Nemožnost zahtevati dodatni pregled blaga)

14.4.2014   
            
            
               SL
            
            
               Uradni list Evropske unije
            
            
               C 112/10
            
         Sodba Sodišča (tretji senat) z dne 27. februarja 2014 (predlog za sprejetje predhodne odločbe Augstākās tiesas Senāts – Latvija) – SIA Greencarrier Freight Services Latvia proti Valsts ieņēmumu dienests
   (Zadeva C-571/12) (1)
   
   ((Predlog za sprejetje predhodne odločbe - Carinski zakonik Skupnosti - Člena 70(1) in 78 - Carinska deklaracija - Delni pregled blaga - Vzorčenje blaga - Nepravilna oznaka - Razširitev rezultatov na enako blago, na katero se nanašajo prejšnje carinske deklaracije po odobritvi prepustitve blaga - Naknadni pregled - Nemožnost zahtevati dodatni pregled blaga))
   2014/C 112/11
   Jezik postopka: latvijščina
   
      Predložitveno sodišče
   
   Augstākās tiesas Senāts
   
      Stranki v postopku v glavni stvari
   
   
      Tožeča stranka na prvi stopnji: SIA Greencarrier Freight Services Latvia
   
      Tožena stranka na prvi stopnji: Valsts ieņēmumu dienests
   
      Predmet
   
   Predlog za sprejetje predhodne odločbe – Augstākās tiesas Senāts – Razlaga členov 70(1), prvi pododstavek, in 78(2) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307) – Uporaba rezultatov delnega pregleda blaga, na katerega se nanašajo carinske deklaracije za enako blago, na katerega se nanašajo druge deklaracije – Dopustnost takšne prakse carinskih organov – Naknadni pregled – Razširitev rezultatov pregledov na carinske deklaracije, ki jih več ni mogoče preveriti
   
      Izrek
   
   Člen 70(1) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti je treba razlagati tako, da ta določba, ker se uporablja le za blago, ki je predmet „iste deklaracije“, kadar carinski organi to blago pregledajo v obdobju pred odobritvijo prepustitve navedenega blaga, tem organom v zadevi, kot je ta v postopku v glavni stvari, ne dovoljuje, da rezultate delnega pregleda blaga, navedenega na carinski deklaraciji, razširijo na blago, na katero se nanašajo prejšnje carinske deklaracije, ki so ga ti isti organi že prepustili.
   Člen 78 navedene uredbe pa je treba razlagati tako, da carinskim organom dovoljuje, da rezultate delnega pregleda blaga, na katero se nanaša carinska deklaracija, opravljenega z odvzetjem vzorcev tega blaga, razširijo na blago, na katero se nanašajo prejšnje deklaracije, ki jih je predložil isti carinski deklarant, ki ni bilo in ne more biti več predmet takega pregleda, ker je bila prepustitev odobrena, kadar je bilo blago enako, kar preveri predložitveno sodišče.
   
      (1)  UL C 38, 9.2.2013.